L 303/12
MT
Il-Ġurnal Uffiċjali tal-Unjoni Ewropea
23.11.2022
REGOLAMENT DELEGAT TAL-KUMMISSJONI (UE) 2022/2290 tad-19 ta’ Awwissu 2022 li jemenda r-Regolament Delegat (UE) 2020/2015 fir-rigward ta’ ċerti eżenzjonijiet għall-obbligu ta’ ħatt l-art fl-Ilmijiet tal-Punent għall-2023
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (UE) 2019/472 tal-Parlament Ewropew u tal-Kunsill tad-19 ta’ Marzu 2019 li jistabbilixxi pjan pluriennali għall-istokkijiet mistada fl-Ilmijiet tal-Punent u fl-ilmijiet tal-madwar, u għas-sajd li jisfrutta dawk l-istokkijiet, u li jemenda r-Regolamenti (UE) 2016/1139 u (UE) 2018/973, u li jħassar ir-Regolamenti tal-Kunsill (KE) Nru 811/2004, (KE) Nru 2166/2005, (KE) Nru 388/2006, (KE) Nru 509/2007 u (KE) Nru 1300/2008 (1) u, b’mod partikolari l-Artikolu 13 tiegħu, Billi: (1)
Ir-Regolament Delegat tal-Kummissjoni (UE) 2020/2015 (2) jipprovdi dettalji dwar kif għandu jiġi implimentat l-obbligu ta’ ħatt l-art għal ċertu sajd demersali fl-Ilmijiet tal-Punent għall-perjodu 2021-2023.
(2)
Skont ir-Regolament Delegat (UE) 2020/2015, ċerti eżenzjonijiet għall-obbligu ta’ ħatt l-art huma applikabbli b’mod provviżorju sal-31 ta’ Diċembru 2022.
F’dawn il-każijiet, l-Istati Membri li għandhom interess ta’ ġestjoni dirett kellhom iressqu, mill-aktar fis possibbli u sa mhux aktar tard mill-1 ta’ Mejju 2022, informazzjoni xjentifika addizzjonali li tappoġġa l-eżenzjoni.
Il-Kumitat Xjentifiku, Tekniku u Ekonomiku għas-Sajd (“STECF”) kellu jivvaluta l-evidenza mressqa sal-31 ta’ Lulju 2022.
(3)
L-Istati Membri tal-Ilmijiet tal-Majjistral (il-Belġju, l-Irlanda, Spanja, Franza u n-Netherlands - “l-Istati Membri talNWW”) ressqu rakkomandazzjoni konġunta lill-Kummissjoni fit-3 ta’ Mejju 2022.
Fil-25 ta’ Lulju 2022 tressqet verżjoni riveduta tar-rakkomandazzjoni konġunta.
(4)
Ir-rakkomandazzjoni konġunta talbet eżenzjoni tas-sopravivenza għolja ġdida għal-lingwata inqas mid-daqs ta’ referenza għall-konservazzjoni minima (MCRS) li tinqabad fid-diviżjoni 7e tal-ICES minn bastimenti b’tul inqas minn 12-il metru u li jużaw xbieki tat-tkarkir tal-qiegħ bid-diriġenti (“OTB”), sa sitt mili nawtiċi mill-kosta iżda barra miż-żoni ta’ tkabbir identifikati, b’daqs tal-malja tal-manka akbar minn 80 mm.
(5)
L-STECF innota l-ammont sinifikanti ta’ informazzjoni u kjarifiki riċevuti biex tiġi appoġġata din l-eżenzjoni u rrikonoxxa l-livell baxx ta’ volumi ta’ qbid skartat fis-sajd.
(6)
Għar-raġunijiet mogħtija mill-STECF, li l-Kummissjoni taqbel magħhom, jenħtieġ għalhekk li l-eżenzjoni tingħata sal-31 ta’ Diċembru 2023.
(7)
Ir-rakkomandazzjoni konġunta talbet ukoll eżenzjoni de minimis ġdida għal-lingwata komuni (Solea solea), sa massimu ta’ 3 % tat-total tal-qabdiet annwali ta’ dik l-ispeċi minn bastimenti li jużaw irkaptu b’xibka tat-tkarkir bi travu TBB b’daqs tal-malja ta’ 80 sa 119 mm mgħammra b’pannell Fjamming, biex jaqbdu l-lingwata komuni fiddiviżjonijiet 7j u 7k tal-ICES.
(8)
L-STECF innota t-titjib miksub bl-implimentazzjoni ta’ rkapti aktar selettivi u t-tnaqqis fil-qabdiet mhux mixtieqa ta’ ħut taħt id-daqs minimu.
Il-volum attwali tal-qbid skartat huwa minimu.
L-STECF innota wkoll li hemm pjanijiet li għaddejjin biex jittejjeb l-għarfien dwar l-istokk permezz ta’ studji ġenetiċi li jistgħu jirriżultaw f’fehim aħjar tallimiti tal-istokk u tad-daqs tal-istokk.
L-STECF ikkunsidra li dan jgħin biex jiġi ddefinit l-impatt tas-sajd u għalhekk jiffoka l-impatt tal-miżuri ta’ ġestjoni bħall-eżenzjonijiet mitluba fuq l-obbligu ta’ ħatt l-art.
(1) ĠU L 83, 25.3.2019, p. 1.
(2) Ir-Regolament Delegat tal-Kummissjoni (UE) 2020/2015 tal-21 ta’ Awwissu 2020 li jispeċifika d-dettalji tal-implimentazzjoni talobbligu ta’ ħatt l-art għal ċertu sajd fl-Ilmijiet tal-Punent għall-perjodu 2021-2023 (ĠU L 415, 10.12.2020, p. 22).